Zacharias Kunuk

**Zacharias Kunuk** OC ONu () er ein kanadisk inuittisk filmprodusent og -regissør som er best kjend for filmen *[[Atanarjuat - Han som løper|Atanarjuat: The Fast Runner]]*, den fyrste kanadiske spelefilmen spelt inn heilt på inuktitut. Han er leiar og medgrunnleggjar medPaul Qulitalik, Paul Apak Angilirq og den einaste ikkje-inuitten Norman Cohn for Igloolik Isuma Productions, det fyrsste sjølvstendige inuittiske filmproduksjonselskapet i Canada. 

## Bakgrunn
Zacharias Kunuk blei fødd i eit torvhus nær Kapuivik på øya Kapuiviit, like utanfor Baffinøya. I 1966 byrja han på skule i Igloolik. Der skar han ut og selde skulpturar av kleberstein for å få råd til å sjå film. Etterkvart som han utvikla seg tente han nok til å kjøpa fotoapparat og ta bilde av inuittiske jaktscenar. Då han høyrde om videokamera i 1981 kjøpte han eit slikt kamera og grunnleggjande filmutstyr slik at han kunne læra seg sjølv å skapa sine eigne filmar.

## Karriere
*Atanarjuat: The Fast Runner* (2001), den fyrste spelefilmen til å bli laga på inuktitut blei utropt til den største kanadiske filmen nokonsinne ved Toronto International Film Festival 2015. Den andre filmen hans, *The Journals of [[Knud Rasmussen]]*, var ein samproduksjon med Danmark der han og Norman Cohn skreiv manus og regisserte. Filmen hadde premiere 7. september 2006 som opningsfilm ved Toronto International Film Festival.

I 2002 blei Kunuk utnemnd til Officer of the Order of Canada.

Kunuk er medgrunnleggjar av Inuit Knowledge and Climate Change Project, i lag med Ian Mauro frå School of Environmental Studies ved University of Victoria. Målet med prosjektet er å samle informasjon frå eldre inuittar til ein film om inuittane sitt perspektiv på verknaden avglobal oppvarming på inuittisk kultur og miljø. Prosjekte la fram ein video for SN under klimakonferansen COP15 i København i 2009 som blei synt ved Statens Museum for Kunst i Danmark.

I 2011 utvikla Kunuk eit prosjekt med cree-filmskaparen Neil Diamond om konflikten mellom creefolk og inuittar på 1700-talet som varte i nesten eit hudnreår.

I juli 2017 blei Kunuk invitert til å bli medlem av Academy of Motion Picture Arts and Sciences (AMPAS). Akademiet har nesten  profesjonelle filmfolk som medlemmar. Det er kjent internasjonalt for utdelinga av Academy Awards, eller Oscarprisen. I 2017 inviterte dei inn 774 nye medlemmer.

I mars 2019 blei Kunuk utnemnd til eit medlem av Order of Nunavut, den einaste utvalde frå 2018.

## Filmar
Spelefilmar og fjernsynsfilmar:

* *Nunavut: Our Land* (1995) — regissør og forfattar av fjernsynsserien
* *Atanarjuat: The Fast Runner* (2001) — regissør, produsent, forfattar og editor
* *Kunuk Family Reunion* (2004) — regissør og produsent av fjernsynsdokumentar
* *Weird Sex and Snowshoes: A Trek Through Canadian Cinematic Psyche* (2004) — opptredde i fjernsynsdokumentar
* *The Journals of Knud Rasmussen* (2006) — regissør, produsent og kunstnarisk regissør
* *Before Tomorrow (Le Jour avant le lendemain)* (2008) — produsent
* *Tungijuq* (2009) — produsent av kortfilm
* *Home* (2011) — regissør og forfattar av kortfilm
* *Sirmilik* (2011) — regissør av dokumentar
* *Searchers* (2016)
* *Edge of the Knife* (2018) — produsent
* *Kivitoo: What They Thought of Us* (2018)
* *One Day in the Life of Noah Piugattuk* (2019)
* *Angakusajaujuq: The Shaman's Apprentice* (2021)

## Prisar og nominasjonar

## Bøker

* *Angakusajaujuq: The Shaman's Apprentice* (2021)

## Kjelder

**Denne artikkelen bygger på «[[:en:Zacharias Kunuk|Zacharias Kunuk]]» frå ,  den 26. november 2022.*